Diari Oficial de la Generalitat Valenciana


Sumari del DOGV 3383, del 30-11-1998 (1998/9595)

RESOLUCIÓ de 21 d'octubre de 1998, del conseller d'Obres Públiques, Urbanisme i Transports, per la qual s'emet un informe favorable i s'aprova definitivament la modificació puntual, relativa a la Unitat d'Execució núm. 8 de les Normes Subsidiàries de Planejament Municipal de Museros, i s'indica que el nou vial de vianants creat serà de domini públic.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3383

Data del DOGV
:   30-11-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/9595


Data del document
:   21-10-1998

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ de 21 d'octubre de 1998, del conseller d'Obres Públiques, Urbanisme i Transports, per la qual s'emet un informe favorable i s'aprova definitivament la modificació puntual, relativa a la Unitat d'Execució núm. 8 de les Normes Subsidiàries de Planejament Municipal de Museros, i s'indica que el nou vial de vianants creat serà de domini públic. [1998/X9595]
  
Vist l'expedient relatiu a la modificació de la Unitat d'Execució núm. 8 de les Normes Subsidiàries de Planejament Municipal de Museros (València), i del qual resulten els següents:
  
Antecedents de fet
  
Primer
  
El projecte se sotmeté a informació pública mitjançant a l'Acord del ple del 12 de març de 1998. Després del pertinent període d'exposició pública, en el qual no es presentaren al·legacions, es produí la seua aprovació provisional pel Plenari de l'Ajuntament, en sessió de 25 de juny de 1998.
  
Segon
  
El projecte consta de memòria informativa i justificativa, plans d'informació i d'ordenació.
  
Tercer
  
Actualment la Unitat d'Execució núm. 8 està composta per una única illa d'uns 32 metres de profunditat, dues franges de zona verda davant d'aquesta i els seus vials perimetrals. L'objecte de la modificació és substituir la dita illa per unes altres dues de 16 metres separades per un vial de vianants intermedi, amb el fi que la nova tipologia d'edificació siga més racional i es facilite l'accés a aquest. Davant de cada bloc s'implantarà una franja d'espai lliure privat de 3 metres.
  
La zona verda prevista inicialment se substitueix pel vial de vianants de forma que les cessions siguen les mateixes.
  
A continuació s'analitzen les característiques de la unitat d'execució, en la qual s'observa que a pesar que després del mesurament topogràfic la superfície d'aquesta ha augmentat, la seua edificabilitat total ha disminuït:
  
Quart
  
En l'expedient consta informe favorable del 25 de juny de 1998, del Consell Metropolità de l'Horta.
  
Cinqué
  
L'Ajuntament de Museros té les Normes Subsidiàries aprovades definitivament per la Comissió Territorial d'Urbanisme de València, en sessió del 17 de desembre de 1997. Indicar que les dites normes foren redactades d'acord amb la legislació anterior, TR 1/92, la tramitació de les quals, una vegada ja fou aprovat amb anterioritat, s'hagué de repetir amb motiu d'una Sentència del Tribunal Superior de Justícia.
  
Sisé
  
La Comissió Informativa de la Comissió Territorial d'Urbanisme de València, en sessió del 24 de setembre de 1998, emeté informe relatiu al projecte que tractem, i compleix així allò que s'ha preceptuat en l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Seté
  
La Comissió Territorial d'Urbanisme de València, en sessió del 29 de setembre de 1998, adoptà, entre d'altres, l'acord d'informar favorablement, la modificació de la Unitat d'Execució núm. 8 de les Normes Subsidiàries de Planejament Municipal de Museros (València), i s'eleva al conseller d'Obres Públiques, Urbanisme i Transports la proposta d'aprovació definitiva de l'expedient.
  
Fonaments de dret
  
Primer
  
La tramitació ha sigut correcta, de conformitat amb allò que s'ha establit en l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU).
  
Segon
  
La documentació està completa, a l'efecte del compliment d'allò que s'ha preceptuat en l'article 27 de la LRAU.
  
Tercer
  
Les determinacions contingudes en la modificació es consideren correctes des del punt de vista de les exigències de la política urbanística i territorial de la Generalitat, tal com es recull en l'article 40 de la LRAU.
  
Quart
  
Atés que es redueix l'edificabilitat i que es manté la proporció de sòl públic, es pot considera com a justificat el compliment de l'article 55.3, si bé s'haurà d'indicar clarament en el quadre de característiques de la Unitat d'Execució que el vial de vianants és públic.
  
Cinqué
  
La Comissió Territorial d'Urbanisme de València emeté informe favorable, en data 29 de setembre de 1998, respecte de les modificacions de planejament que comporten diferent qualificació de les zones verdes, de conformitat amb allò que s'ha disposat en l'article 55.4 de la Llei Reguladora de l'Activitat Urbanística, en relació amb la disposició transitòria novena de la mateixa Llei i l'article 6.d) del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
No obstant això que s'ha esposat anteriorment, i atés que es modifiquen les zones verdes, serà necessari l'informe del Consell Superior d'Urbanisme, article 55.4 LRAU, les atribucions del qual les té avui dia assumides el conseller d'Obres Públiques, Urbanisme i Transports, d'acord amb la disposició transitòria novena de la LRAU.
  
El conseller d'Obres Públiques, Urbanisme i Transports és l'òrgan competent per a resoldre sobre l'aprovació definitiva de les modificacions de planejament que vinguen a legalitzar actuacions urbanístiques irregulars, de conformitat amb allò que s'ha disposat en l'article 55.6 de la Llei Reguladora de l'Activitat Urbanística, en relació amb la disposició transitòria novena de la mateixa Llei i l'article 6.d). del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vistos els preceptes legals citats i la resta de general i pertinent aplicació, resolc:
  
Informar favorablement i aprovar definitivament la modificació puntual, relativa a la Unitat d'Execució núm. 8 de les Normes Subsidiàries de Planejament Municipal de Museros, i s'indica que el nou vial de vianants creat serà de domini públic.
  
La present resolució entrarà en vigor el mateix dia de la publicació en el Diari Oficial de la Generalitat Valenciana.
  
Contra la present resolució, que posa fi a la via administrativa, es podrà interposar recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des del dia de la notificació o publicació d'aquesta. Per a la interposició del mencionat recurs serà requisit imprescindible que, amb caràcter previ, el recurrent comunique a aquest òrgan la interposició del mencionat recurs, de conformitat amb allò que s'ha previst en els articles 57.2.f) i 58 de la Llei Reguladora de la Jurisdicció Contenciosa Administrativa, i en l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això sense perjuí que es puga exercir qualsevol altre recurs que s'estime oportú.
  
València, 21 d'octubre de 1998.- El conseller d'Obres Públiques, Urbanisme i Transports: José Ramón García Antón.